**Zápis z 2. zasadnutia Výkonného prezídia SS IPA 11. 02. 2017**

Prítomní: Ján Kovalčík, Roman Záň, Ján Ignaták, Miloslav Ivica, Mimi Štefanko Miňo, Peter Dulín

Ospravedlnená: Boženka Čambalíková

1. Zasadanie Výkonného prezídia SS IPA otvoril prezident p. Kovalčík a oboznámil prítomných s programom rokovania (program tvorí prílohu zápisu), ktorý všetci členovia Výkonného prezídia dostali e-poštou v predpísanom termíne.
2. Generálny sekretár p. Ivica skonštatoval, že väčšina úloh vyplývajúcich z 1. zasadania výkonného prezídia (ďalej len VP) sa plní alebo sa splnila.

* Rokovanie s konateľom firmy Fajn veci zatiaľ nebolo uskutočnené – úloha trvá
* Aktualizácia vnútorného predpisu o poskytovaní finančných prostriedkov na medzinárodné podujatia a o sociálnom fonde - úloha trvá
* List p. Welnitsovi o vrátenie vecí SS IPA, ktoré si neoprávnene vzal, ako aj vrátenie neoprávnene vyplatených finančných prostriedkov – p. Kovalčík – úloha trvá.
* Inventarizácia majetku – úloha trvá
* Preveriť originalitu disku v počítači SS IPA (p. Ivica) – úloha trvá
* Organizácia streleckej súťaže (p.Kovalčík) spresnenie termínu a miesta
* Organizácia atletickej súťaže. Po návšteve centra v Šamoríne (p. Ignaták, p.Ivica) spresniť disciplíny, termín.
* Vytvoriť kalendár akcií – úloha trvá
* VP vyčlenilo 500 EUR na zakúpenie propagačných kníh o Slovensku v cudzom jazyku
* VP vyčlenilo 400 EUR na zakúpenie knihy Polícia na Slovensku ako prezenty pre účely sekcie.
* VP sa uznieslo na potrebe participovať na organizácii 4. konferencie policajných historikov, ktorá sa bude tento rok konať v termíne 25. a 26. 05. 2017 v Lučenci.

1. Informácia o členskej základni. Sekcia má v súčasnosti stav 8240 členov. Tento stav sa priebežne mení z dôvodu prihlasovanie sa nových členov a nachádzania chýb v zoznamoch Územných úradovní.
2. Informácia o stave účtu Slovenskej sekcie IPA. p.Štefanko Miňo informovala o výške účtu SS IPA, ktorý k dnešnému dňu činí: 193 731,67 EUR.
3. VP sa uznieslo, že v používaní ostanú dva telefónne čísla mobilného operátora: prezident + generálny sekretár. Ostatné ostáva v platnosti ako bolo schválené na 1.zasadaní VP.
4. Doposiaľ sa nepodarilo vyvolať jednanie s konateľom firmy Fajn veci.
5. Z dôvodu vypršania výpovednej lehoty na priestory kancelárie SS IPA v Inchebe sa VP dohodlo na sťahovaní kancelárie do nových priestorov v čase 03. - 05. 03.2017. P. Ivica preverí možnosť objednania dodávkového motorového vozidla na prevoz väčších kusov nábytku.
6. P. Ivica informoval VP o založení P. O. Box SS IPA, z dôvodu zmeny doručovacej adresy sa na všetkých oficiálnych dokumentoch bude uvádzať P. O. Box.
7. P. Záň informoval o jednaní s p. Sieglom o vytvorení Web stránky SS IPA. Stránka už (demo) bola preposlaná na pripomienkovanie všetkým členom VP a v súčasnej dobe je pripravená k spusteniu. Ďalej navrhol, aby v budúcnosti správa tejto stránky bola v kompetencii asistenta generálneho sekretára.

VP sa dohodlo, že o všetkých dôležitých mailoch bude p. Štefanko Miňo informovať (pre istotu) na Viber. P. Záň upozornil prítomných na častejšiu návštevu oficiálneho mailu SS IPA kde má každý založený svoj priečinok.

1. P. Kovalčik pripravil novú prihlášku za člena SSIPA, ktorá je v súlade so Stanovami Slovenskej sekcie IPA.
2. Rôzne:

* VP sa dohodlo, aby sa s konečnou platnosťou vyriešil protest p. Hrubšu (pozvať ho na najbližšie zasadnutie VP).
* Dohoda o spolupráci medzi SS IPA a SPHS pripravená k podpisu. P. Kovalčik navrhol, aby sa podpis dohody niesol v oficiálnom duchu, preto sa uskutoční za prítomnosti oboch štatutárov v Bratislave. Termín bude spresnený.
* Dohoda o spolupráci medzi SS IPA a APVV pripravená k podpisu. Podpis sa za rovnakých podmienok ako dohoda medzi SS IPA a SPHS uskutoční v Košiciach. Termín bude spresnený.
* Na pozvanie Rakúskej sekcie IPA sa na ich Národnom kongrese zúčastní p. Záň a p. Ignaták
* Na pozvanie Rumunskej sekcie IPA sa na Konferencií stredoeurópskych a východoeurópskych sekcií IPA v Rumunsku zúčastní p. Štefanko Miňo a p. Dulín
* Na Svetovom kongrese IPA v Bulharsku sa zúčastní p. Kovalčík, p. Štefanko Miňo a p. Záň
* Prezident na svetovom kongrese IPA v Bulharsku osloví IPA IAC (medzinárodný administratívny výbor IPA) s ponukou na zorganizovanie zasadnutia tohto výboru na Slovensku.
* P. Štefanko Miňo zabezpečí registráciu a vyplatenie príslušných poplatkov na vyššie uvedené zahraničné cesty.
* P. Kovalčik navrhol zmenu schvaľovania výšky členského príspevku na dva roky. P. Záň preskúma, či to nie je v rozpore s medzinárodnými stanovami.
* P. Ivica pripraví nové usmernenie pre preregistrovanie členov Územných úradovní.
* P. Dulín informoval o iniciatíve: Združenie motorkárov – členov SS IPA. K dnešnému dňu bola vytvorená databáza mailov, kde máme registrovaných 30 členov so záujmom o túto aktivitu.
* P. Dulín pripomienkoval web stránku s požiadavkou o vytvorenie priečinka o motorkároch.
* VP rokovalo o úlohe z Národného kongresu, ktorý požaduje vyvodenie zodpovednosti 6 členov Územnej úradovne Bratislava III., ktorý sa podpísali pod list, ktorý poškodil dobré meno Slovenskej sekcie IPA doma aj v zahraničí. VP v tejto veci zatiaľ neprijalo rozhodnutie a na najbližšie rokovanie VP predloží podklady na splnenie úlohy z národného kongresu.
* P. Ignaták sa informoval o možnosti vstupu vojenských policajtov do Slovenskej sekcie IPA.
* VP rozhodlo na návrh generálneho sekretára o znovuprijatí 7 členov SS IPA

Jozef Kralovič – BA X.

Štefan Chovanec – BA III.

Ľudovít Kudelas – BA III.

Rudolf Náhly – PIEŠTANY

Robert Tomanek – BA III.

Marian Obert – ŽILINA

Maroš Dublan – SP.N.VES

* P. Kovalčík navrhol ďalšie rokovanie VP v termíne 04. 03. 2017 v Bratislave. Návrh bol odsúhlasený.

Nakoľko ďalšie návrhy ani pripomienky do rokovania už predložené neboli, prezident rokovanie VP ukončil.

Zapísal:

Peter Dulín

Asistent generálneho sekretára